News Update: TSMC เตือนสงครามจีน-ไต้หวัน ทำโรงงานผลิตชิปไม่ได้ สร้างผลกระทบทั้งโลก ย้ำ “สงครามไม่มีผู้ชนะ ทุกคนจะพ่ายแพ้” - FINNOMENA
Mark Liu ซีอีโอของ TSMC เตือน หากจีนบุกไต้หวันจริง โรงงานผลิตชิปของบริษัทที่ล้ำหน้าที่สุดในโลกจะไม่สามารถดำเนินการได้ และสงครามไต้หวัน-จีนจะทำให้ทุกคนพ่ายแพ้
3 ส.ค. 2565

Mark Liu ซีอีโอของ TSMC เตือน หากจีนบุกไต้หวันจริง โรงงานผลิตชิปของบริษัทที่ล้ำหน้าที่สุดในโลกจะไม่สามารถดำเนินการได้ และสงครามไต้หวัน-จีนจะทำให้ทุกคนพ่ายแพ้
ซีอีโอของ TSMC กล่าวว่า ถ้ามีการใช้กำลังทหารหรือการบุกรุกไต้หวัน โรงงานของ TSMC จะไม่สามารถใช้งานได้ เพราะโรงงานมีความซับซ้อนเชื่อมต่อเรียลไทม์กับโลกภายนอกทั้งยุโรป ญี่ปุ่น และสหรัฐฯ ตั้งแต่วัสดุ สารเคมี ชิ้นส่วนอะไหล่ ซอฟต์แวร์วิศวกรรม ไปจนถึงการวินิจฉัย
อย่างที้รู้กันว่า TSMC เป็นบริษัทผู้ผลิตชิปที่ล้ำหน้าที่สุดในโลก โดยเป็นผู้ผลิตชิปให้ Apple ทั้ง A-series และ M-series รวมถึงครองส่วนแบ่งการตลาดของโรงหล่อเซมิคอนดักเตอร์มากกว่า 50% ทั่วโลก
ความกังวลดังกล่าวเกิดขึ้นหลัง ‘แนนซี เพโลซี’ ประธานสภาผู้แทนราษฎรของสหรัฐฯ เยือนเกาะไต้หวัน ซึ่งทำให้ความตึงเครียดระหว่างจีนและไต้หวันทวีความรุนแรงขึ้น
“สงครามไม่มีผู้ชนะ ทุกคนจะพ่ายแพ้” Mark Liu กล่าว
Mark Liu ยังได้เปรียบเทียบความขัดแย้งที่อาจเกิดขึ้นในไต้หวันกับการรุกรานยูเครนของรัสเซีย โดยมองว่าทั้ง 2 กรณี แม้จะแตกต่างกันมาก แต่ผลกระทบทางเศรษฐกิจที่เกิดขึ้นต่อประเทศอื่นนั้นคล้ายกัน และเขาสนับสนุนให้ผู้นำทางการเมืองพยายามหลีกเลี่ยงสงคราม
การเยือนไต้หวันของเพโลซีส่งผลให้เมื่อวานนี้ (2 ส.ค.) หุ้นบริษัทเซมิคอนดักเตอร์โดนแรงเทขายทั่วโลก โดยหุ้น TSMC ร่วงลงมา 2.4% ก่อนจะปรับตัวขึ้นมาแล้ว 1.12% ในวันนี้ (3 ส.ค.)
ความกังวลยังกระทบหุ้นบริษัทผู้ผลิตชิปในยุโรปด้วย โดยหุ้นของ Infineon ของเยอรมนี ลดลง 2.3% และหุ้น ASML รวมถึง ASMI และ BESI ของเนเธอร์แลนด์ต่างปิดลบที่ประมาณ 3% – 4%
อ้างอิง:
https://www.cnbc.com/2022/08/02/apple-chipmaker-tsmc-warns-taiwan-china-war-would-make-everybody-losers.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
TSMC
จีนและไต้หวัน
ไต้หวัน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA